Ny finansiel regulering for fondsmæglerselskaber

Opdatering for september måned 2025

|  |
| --- |
| **OVERBLIK** |
| Ændringer i afgrænsningen af, hvem der kan udøve investeringsservice uden tilladelse: [link](#A)  Fjernelse af krav om offentliggørelse af oversigt over mest anvendte handelssteder: [link](#B)  Revideret vejledning om risikovurdering af foreninger: [link](#C) |
| 1. **DANSK REGULERING** |
| * 1. **Love** |
| (Intet nyt) |
| * 1. **Bekendtgørelser m.v.** |
| **Bekendtgørelse nr. 1081 af 25. august 2025 om ændring af bekendtgørelse om hvilke fysiske og juridiske personer, der kan udøve investeringsservice og investeringsaktiviteter uden tilladelse efter lov om fondsmæglerselskaber og investeringsservice og -aktiviteter eller lov om finansiel virksomhed**  Ændringerne til bekendtgørelsen fastsætter, at ikkefinansielle enheder, der gennemfører transaktioner på en markedsplads, ikke er omfattet af et tilladelseskrav, når transaktionerne er et led i likviditetsstyring eller objektivt kan måles til at reducere de risici, der er direkte knyttet til virksomhedernes eller deres koncerns forretningsmæssige aktiviteter eller likviditetsfinansieringsaktiviteter.  Ændringerne implementerer dele af MiFID-review-direktivet. De trådte i kraft den 29. september 2025.  (Offentliggjort den 5. september 2025, [link](https://www.retsinformation.dk/eli/lta/2025/1081))  **Bekendtgørelse nr. 1082 af 25. august 2025 om ændring af bekendtgørelse om værdipapirhandleres udførelse af ordrer**  Ændringsbekendtgørelsen ophæver kravet om, at virksomheder, der udfører kundeordrer, en gang om året for hver kategori af finansielle instrumenter skal offentliggøre en oversigt over de fem mest anvendte handelssteder set i forhold til handelsvolumen i det foregående år.  Samtidig fjernes referencen til de offentliggjorte oplysninger ved beskrivelsen af virksomhedens pligt til regelmæssigt at vurdere, om de handelssteder, der er en del af virksomhedens ordreudførelsespolitik, giver det bedst mulige resultat for virksomhedens kunder.  Ændringerne implementerer dele af MiFID-review-direktivet. Bekendtgørelsen trådte i kraft den 29. september 2025.  (Offentliggjort den 5. september 2025, [link](https://www.retsinformation.dk/eli/lta/2025/1082))  **Revideret vejledning om risikovurdering af foreninger**  Finanstilsynet orienterer om den reviderede vejledning til banker og andre virksomheder, der skal vurdere foreninger i forhold til risikoen for hvidvask og terrorfinansiering. Vejledningen var også omtalt i nyhedsbrevet for august måned.  (Offentliggjort den 2. september 2025, [link](https://www.finanstilsynet.dk/nyheder-og-presse/nyheder-og-pressemeddelelser/2025/sep/revideret-vejledning-om-risikovurdering-af-foreninger)) |
| 1. **EU-REGULERING (forordninger)** |
| * 1. **Niveau 1** |
| (Intet nyt) |
| * 1. **Niveau 2** |
| (Intet nyt) |
| 1. **RETNINGSLINJER FRA ESA’ERNE** |
| * 1. **EBA** |
| (Intet nyt) |
| * 1. **ESMA** |
| (Intet nyt) |

*Denne oversigt over ny finansiel regulering er udvalgt af Equity Law Advokatanpartsselskab ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Equity Law Advokatanpartsselskab påtager sig ikke ansvar for fejl eller mangler.* Et billede, der indeholder person, mur, menneske, indendørs

Automatisk genereret beskrivelse

*Oversigten er redigeret af advokat Camilla Søborg,* [*cas@equitylaw.dk*](mailto:cas@equitylaw.dk)*, tlf. 53500914, som du kan rette henvendelse til, hvis du har kommentarer eller spørgsmål.*

Et billede, der indeholder Font/skrifttype, Grafik, logo, tekst

Automatisk genereret beskrivelse

Equity Law Advokatanpartsselskab,CVR-nr. 42512273, Strandvejen 60, DK-2900 Hellerup